钦定古今图书集成/明伦汇编/氏族典/第459卷 > 《廖用贤尚友录》 > 魏舒
## 钦定古今图书集成/明伦汇编/氏族典/第459卷 > 《廖用贤尚友录》 > 魏舒

按《晋书魏舒传》：“舒字阳元，任城樊人。察孝廉，对策升
第，除渑池长，迁浚仪令，入为尚书郎，累迁后将军锺
毓长史，转相国参军，封剧阳子，迁宜阳、荥阳二郡太
守，甚有声称。征拜散骑常侍，出为冀州刺史。在州三
年，以简惠称。入为侍中，迁尚书。太康初，拜左仆射。后
拜司徒，以灾异逊位。帝不听，而舒执意弥固，乃诏以”
剧阳子就第。太熙元年薨，谥曰康。子混，字延广，清惠
有才行，为太子舍人。先舒卒，以庶孙融嗣，又早卒，从
孙晃嗣。